Messerschmitt Me 321

Messerschmitt Me 321 var et stort tysk militært glidefly utviklet og produsert av Messerschmitt for Luftwaffe under andre verdenskrig. Flyet fløy første gang 7. mars 1941, og ble utviklet i forbindelse med tyske planer om en invasjon av Storbritannia, den såkalte Operasjon Sjøløve. Den tyske hærens overkommando trengte et transportfly som kunne frakte omtrent 130 fullt utrustede soldater, ettersom det ikke var mulig å frakte mannskap og våpen sjøveien. Den vellykkede stormingen av Fort Eben-Emael i Belgia hadde overbevist den tyske hærledelsen at glidefly var det rette verktøyet i slike scenarier.

Messerschmitt Me 321, med et vingespenn på rundt 55 m og en tomvekt på rundt 12 400 kg viste seg imidlertid å bli for tungt til å fungere i praksis. Flyet måtte taues av tre Messerschmitt Bf 110 jagerfly, fly som ikke kunne avsees fra frontlinjen.

En senere variant av Me 321 var Me 323, som var drevet av 6 motorer. Dette var det største land-baserte transportfly under andre verdenskrig.

Eksterne lenker 
 WaffenHQ.de Pictures and description (German website)

Messerschmitt-luftfartøy
Transportfly
Glidefly
Fly fra andre verdenskrig
Luftwaffe (Wehrmacht)